Ernst Hirsch Ballin

Ernst Maurits Henricus Hirsch Ballin (nasé Ernst Maurits Henricus Hirsch; 15 di desèmber 1950 na Amsterdam) ta un eks-polítiko hulandes di partido CDA i erudito hurídiko.

Hirsch Ballin tabata Minister di Husticia i Minister di Asuntonan Antiano i Arubano den gabinete Lubbers III di 1989 pa 1994, brevemente miembro di Tweede Kamer di 1994 pa 1995, miembro di Senado di 1995 pa 2000 i miembro di Konseho di Estado di 2000 pa 2006. E tabata atrobe Minister di Husticia den gabinete Balkenende III i IV di 2006 pa 2010 i brevemente Minister di Asuntonan Interno i Relacionnan di Reino den e mesun gabinete ey na 2010. Hirsch Ballin despues tabata miembro di Wetenschappelijke Raad voor het Regeringsbeleid (WRR) di 2014 pa 2019.

Kategoria:Hende
Kategoria:Polítiko di Hulanda